**ტექნიკური დავალება**

**„ტუბერკულოზის ყველა ფორმის ხარისხიან დიაგნოსტიკასა და მკურნალობაზე საყოველთაო ხელმისაწვდომობის მდგრადობის უზრუნველყოფა“ პროგრამის ფარგლებში სამედიცინო მომსახურების (CPV**[**85100000-ჯანდაცვის სფეროს მომსახურებები)**](https://tenders.procurement.gov.ge/public/?lang=ge) **შესყიდვა.**

**შესავალი**

დღეისათვის, ტუბერკულოზი წარმოადგენს საზოგადოებრივი ჯანმრთელობის გლობალურ პრობლემას. ჯანმრთელობის მსოფლიო ორგანიზაციის (ჯანმო) გაანგარიშებით, მსოფლიოში აქტიური ტუბერკულოზით ყოველწლიურად ავადდება 10 მილიონამდე ადამიანი, ხოლო იღუპება 1,45 მილიონზე მეტი. ტუბერკულოზი მსოფლიოში სიკვდილის გამომწვევ პირველ ათეულში შედის. ეს პრობლემა აქტუალურია საქართველოშიც, სადაც რეზისტენტული ტუბერკულოზის ტვირთი კვლავაც მაღალია და 2020 წლის მონაცემებით ნამკურალევი შემთხვევების 27%-ში და ახალი შემთხვევების 11%-ში ტუბერკულოზის რეზისტენტული ფორმა აღინიშნება.

ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი 2014 წლის 1 აპრილიდან აივ ინფექციის/შიდსის, ტუბერკულოზისა და მალარიის წინააღმდეგ ბრძოლის გლობალურ ფონდთან (The Global Fund to Fight AIDS, Tuberculosis and Malaria) გაფორმებული ხელშეკრულების ფარგლებში ახორციელებს ტუბერკულოზის და აივ ინფექცია/შიდსის პროგრამებს. 2020 წლის 1 იანვრიდან დაიწყო პროგრამა **„ტუბერკულოზის ყველა ფორმის ხარისხიან დიაგნოსტიკასა და მკურნალობაზე საყოველთაო ხელმისაწვდომობის მდგრადობის უზრუნველყოფა“** (გაგრძელბის ფაზა).

აღნიშნული პროგრამის მიზანია საქართველოში ტუბერკულოზის ტვირთის და ქვეყნის ერთიან სოციალურ და ეკონომიკურ განვითარებაზე მისი გავლენის შემცირება, ტუბერკულოზის ყველა ფორმის დროულ და ხარისხიან დიაგნოსტიკასა და მკურნალობაზე საყოველთაო ხელმისაწვდომობის უზრუნველყოფით, რაც შეამცირებს დაავადების გავრცლებას და სიკვდილის შემთხვევებს და მოახდენს წამალ-რეზისტენტობის შემდგომი განვითარების პრევენციას.

პროგრამა მიმართულია საქართველოს წინაშე არსებული, ისეთი ძირითადი პრობლემების დაძლევისაკენ, როგორიცაა წამლისადმი რეზისტენტობა და მკურნალობაზე პაციენტების დამყოლობის გაუმჯობესება, ტუბერკულოზის და, განსაკუთრებით, რეზისტენტული ტუბერკულოზის დიაგნოსტირების სრულყოფა და ეროვნული პროგრამის მართვის, კოორდინაციის, მონიტორინგის და შეფასების გაძლიერება როგორც სამოქალაქო, ასევე პენიტენციურ სისტემაში.

მომსახურების განხორციელების ვადაა 2022 წლის 01 იანვრიდან 2022 წლის 31 დეკემბრის ჩათვლით.

# წინამდებარე ტექნიკური დავალება მიზნად ისახავს პოტენციური ორგანიზაციის მოძიებას GEO-T-NCDC პროგრამის ფარგლებში შემდეგი ღონისძიებების გასატარებლად მოდულის მიხედვით:

მოდული N1 მულტირეზისტენტული ტუბერკულოზი

**განხორციელების მეთოდოლოგია**

**მოდული 1:მულტირეზისტენტული ტუბერკულოზი**

**ინტერვენცია 1.2:ტუბერკულოზის ყველა ფორმის, მათ შორის მულტირეზისტენტული შემთხვევების მკურნალობა**

პოტენციურმა მიმწოდებელმა უნდა განახორციელოს შემდეგი აქტივობები:

* ტუბერკულოზზე სავარაუდო შემთხვევების დიაგნოსტიკა როგორც სამოქალაქო, ისე პენიტენციურ სექტორში.
* ტუბერკულოზის გამოვლენასთან, პრევენციასთან, დიაგნოსტიკასტან, მკურნალობასთან და მოვლასთან დაკავშირებული გაიდლაინების განახლება და/ან შემუშავება საჭიროებების მიხედვით. სამიზნე ჯგუფებში აქტიური სკრინინგის განხორციელება.
* ჯანდაცვის მუშაკებში და სხვა რისკ ჯგუფებში ლატენტური ტუბერკულოზური ინფექციის სკრინინგი QuantiPHERON-TB Gold Plus ტესტის გამოყენებით. რისკ ჯგუფებში ლატენტური ტუბერკულოზური ინფექციის მკურნალობის ხელშეწყობა, პროგრამული მართვის კოორდინაცია და მკურნალობის კასკადის შესაბამისი მონაცემების შეგროვება ქვეყნის მასშტაბით.
* ცენტრალური, რეგიონული, ჯანდაცვის პირველადი რგოლის დონეზე და პენიტენციურ სისტემაში სუპერვიზიისა და მონიტორინგის უზრუნველყოფა. სუპერვიზიის კომპონენტი უნდა მოიცავდეს ტუბერკულოზის ეროვნული პროგრამის ფარგლებში როგორც უშუალოდ მკურნალობის, ისე მონაცემთა მართვის და გლობალური ფონდის პროექტის განხორციელების მონიტორინგს. ამ მიზნით ჩამოყალიბებული უნდა იქნას ტუბერკულოზის კლინიკური და ფარმაცევტული მონიტორინგის და ლაბორატორიული ხარისხის კონტროლის ჯგუფები, რომლებიც ერთობლივად განახორციელებენ სერვისების მიწოდების ხარისხის მონიტორინგს ნაციონალური გაიდლაინით გათვალისწინებულ სტანდარტებთან და პროგრამის შესრულების ჩარჩოსთან მიმართებაში, კერძოდ:
  + სუპერვიზიის ფარგლებში უნდა შემოწმდეს პაციენტებისთვის გაწეული მომსახურებების სისწორე ნაციონალურ გაიდლაინებთან და პროტოკოლებთან მიმართებაში, პაციენტების სამედიცინო ჩანაწერების (ავადმყოფობის ისტორიების) მიხედვით;
  + ლაბორატორიული ხარისხის კონტროლის ღონისძიებები, მათ შორის, ხარისხის გარე კონტროლის სქემით გათვალისწინებული ტესტირება, აგრეთვე ხარისხის შიდა კონტროლის ღონისძიებები, მათ შორის, სტანდარტული ოპერაციული პროცედურების (სოპ) შესრულების მონიტორინგი;
  + დოკუმენტების წარმოების სისწორის შეფასება, მათ შორის, ჩანაწერებისა მკურნალობის მიმდინარეობის შესახებ და პროექტის ანგარიშგების დოკუმენტები როგორიცაა, მედიკამენტის გაცემის, ლაბორატორიული, სარეგისტრაციო ჟურნალები, მკურნალობის ყოველდღიური მონიტორინგის ბარათები და სხვა. ასევე, რეგიონალური სერვისის მიმწოდებლების ჩართულობა მონაცემთა მართვის პროცედურებში.
  + ტუბერკულოზის მკურნალობის მონაცემთა ელექტრონული ბაზის ფუნქციონირება, მონაცემთა დროული შეტანა, შეტანილი ინფორმაციის სიზუსტე და თანხვედრა წყარო დოკუმენტებთან, მათ შორის პაციენტთა ფინანსური წახალისების სქემის ფარგლებში;
* წამლის გლობალური სააგენტოს მეშვეობით შესასყიდი მედიკამენტების რაოდენობის განსაზღვრა. პროექტის ფარგლებში მოწოდებული სამედიცინო და სხვა პროდუქტების შენახვასთან, ქვეყნის მასშტაბით (აფხაზეთის ჩათვლით) გაცემასთან და აღრიცხვიანობასთან დაკავშირებული აქტივობები; ავტომობილების, მედიკამენტების, და სამედიცინო აპარატურის დაზღვევა და ავტომობილების ტექმომსახურება.
* ე.წ. “შესვლის სკრინინგი” სპეციალური კითხვარის საშუალებით, რომელიც ჩაუტარდება პენიტენციალურ სისტემაში ყოველ ახლად შემოსულ და, ასევე ერთი დაწესებულებიდან მეორეში გადასულ პატიმარს.
* მულტირეზისტენტული ტუბერკულოზით დაავადებული პაციენტების ამბულატორიული მკურნალობის დროს მედიკამენტების მისაღებად DOT წერტილებამდე მისასვლელად ტრანპორტირებისათვის საჭირო თანხების უზრუნველყოფა, ქვეყნის მასშტაბით.
* ტუბერკულოზის მართვის ღონისძიებებში ჩართული პირველადი ჯანდაცვის მედდების ფინანსურ წახალისება, უქმე დღეებში და საღამოს საათებში DOT-ის განხორციელების მხარდასაჭერად.
* ტუბერკულოზით დაავადებულ პაციენტთათვის ფულადი წახალისების სქემის ოპერირებაში მონაწილეობა, კერძოდ მკურნალობისადმი შესაბამისობის მონიტორინგისა და სხვა საჭირო ინფორმაციის, მონაცემებისა და ფორმების შეგროვება, დოკუმენტირება/ინტეგრირება და დაავადებათა კონტროლის და საზოგადოებრივი ჯანმრთელობის ეროვნული ცენტრისათვის მოწოდება. აღნიშნული მონაცემების ანალიზი და დაზუსტების პროცესში მონაწილეობა და ასევე ფინანსური წახალისების სქემის განხორციელების მონიტორინგი ქვეყნის მასშტაბით.
* სამედიცინო პერსონალის და მენეჯერების უნარ-ჩვევების გაძლიერება და კვალიფიკავციის ამაღლება ადგილობრივ და საერთაშორისო სასწავლო პროგრამებსა და კონფერენციებში მონაწილეობის გზით;
* ფარმაკოუსფართხოების დანერგვის ხარისხის გაუმჯობესება ქვეყნის მასშტაბით, ხარისხის მონიტორინგი (აქ შევა პერსონალის პრაქტიკული უნარების გამომუშავება პოტენციური არასასურველი მოვლენების სკრინინგის მიზნით, პო ხოდუ თქვენ შეგიკვეთავთ კამერტონებს, მხედველობის ჩარტებს და იშიხარა ჩარტებს, და ასევე აქ შევა aDSM კომპონენტის მონიტორინგი).
* ფთიზიატრია-პულმონოლოგიაში მოკლევადიანი გადამზადების პროგრამისთვის შესაფერისი კანდიდატების (1-2) შერჩევა იმ რაიონებიდან სადაც არ არის ფთიზიატრ-პულმონოლოგი და შერჩეული კანდიდატებისთვის შრომის, ჯანმრთელობის და სოციალური დაცვის სამინისტროს მიერ აკრედიტებული პროგრამით გადამზადების პროცესის უზრუნველყოფა, რაც მოიცავს მათ თბილისში დაბინავებას, პერდიემს და სასწავლო პროგრამაში მონაწილეობის უზრუნველყოფას 2022 წლის განმავლობაში.
* ამბულატორიულ ეტაპზე მედიკამენტების მიღებაზე ხელმისაწვდომობის გაუმჯობესების მიზნით ‘მობილური ამბულატორიის’ პროექტის განხორციელება (საჭიროების შემთხვევაში) და ვიდეო მეთვალყურეობით მკურნალობის უზრუნველყოფა ქვეყნის მასშტაბით. „ვიდეო მეთვალყურეობით მკურნალობით რეზისტენტული და სენსიტიური ტუბერკულოზის მქონე შერჩეული პაციენტებისათვის DOT-ის მიწოდება სერვისის მიმწოდებელ დაწესებულებაში მისვლის გარეშე.
* ტუბერკულოზის რეგიონული მართვის გაუმჯობესება ტელემედიცინის გამოყენებით (TB-ECHO პროექტი), რაც გულისხმობს მულტურეზისტენტული პაციენტების მკურნალობის სქემებზე გადაწყვეტილების ადგილზე მიღებას, ასევე რეგიონალური სამედიცინო პერსონალის მხარდამჭერ სუპერვიზიას.
* პაციენტების დამყოლობის გაუმჯობესება, განსაკუთრებით ამბულატორიულ მკურნალობაზე მყოფი პაციენტებისათვის.
* ტუბერკულოზით დაავადებულ პირებში ქვეყნის მასშტაბით ნებაყოფლობითი ტესტირების უზრუნველყოფა აივ ინფექცია/შიდსზე.
* რეზისტენტული ტუბერკულოზის სამკურნალო მოდიფიცირებული ხანმოკლე რეჟიმების (mSTR) დანერგვის ხელშეწყობა.
* საქართველოს ერთ რეგიონში სამიზნე ჯგუფების მოძიება და აქტიური სკრინინგი რენტგენოდიაგნოსტიკური სრული სისტემით აღჭურვილი ავტომობილის საშუალებით.

# პრეტენდენტის მიმართ განსაზღვრული მოთხოვნები

ტენდერში მონაწილე ორგანიზაციას უნდა გააჩნდეს:

1.1. მსგავსი (ანალოგიური) მომსახურების განხორციელების სულ მცირე 5 წლიანი გამოცდილება როგორც ცენტრალურ ისე რეგიონულ დონეებზე;

1.2 ტუბერკულოზის მკურნალობის სახელმწიფო და/ან საერთაშორისო ორგანიზაციების მიერ დაფინანსებული პროგრამებით გათვალისწინებული მომსახურების მიწოდების გამოცდილება;

1.3 შესაბამისი სამედიცინო მომსახურების გაწევის სამედიცინო ლიცენზია/ნებართვა (მათ შორის კლინიკური/ლაბორატორია);

* 1. პროექტის ფაგლებში დაგეგმილი ღონისძიებების განხორციელებაში მონაწილე პერსონალს უნდა გააჩნდეს შესაბამისი საქმიანობის ლიცენზია/ნებართვა;
  2. პროექტში დასაქმებულ ძირითად პერსონალს უნდა ჰქონდეს ტუბერკულოზის პროგრამული მართვის არანაკლებ 3 წლიანი გამოცდილება;
  3. მტკიცებულებებზე დაფუძნებული თანამედროვე მიდგომების (გაიდლაინები და პროტოკოლები) დანერგვის გამოცდილება;
  4. პროექტის ფარგლებში შესყიდული მედიკამენტების, ლაბორატორიული რეაგენტების, სახარჯი მასალის და აღჭურვილობის, დასაწყობების, საწყობის მართვის და ლოგისტიკის გამოცდილება. მომწოდებელმა ორგანიზაციამ უნდა იხელმძღვანელოს დონორის მიერ გათვალისინებული პირობების შესაბამისად: http://www.theglobalfund.org/en/procurement/Guide to Global Fund Policies on Procurement and Supply Management of Health Products, 2018
  5. ხარისხიანი ლაბორატორიული მომსახურების მიწოდების სულ მცირე 5 წლიანი გამოცდილება და კვლევისთვის საჭირო ლაბორატორიული ანალიზის ხარისხის კონტროლისა და უზრუნველყოფის გამართული სისტემა.
  6. 2017 წლიდან მოყოლებული შესაბამის სფეროში არანაკლებ 800,000 ლარის ჯამური ღირებულების მსგავსი (ანალოგიური) პროექტების/კონტრაქტების მართვის გამოცდილება;